text: صداقاتها مع النجوم مُلفتة.. مايا ابراهيم ما سرّها الجميل؟
text: #000000
text: ملفتة هذه الصبيّة المفعمة بالطاقة الإيجابية وذبذبات الخير.. أيّ نعمة أحلى وأحبّ وأرقى؟!
text: #000002
text: هي مايا ابراهيم، إعلامية؟! مربّية؟ ناشطة فايسبوكية؟ هي كل هذا وذاك وقد غزلت صداقات جميلة مع كبار كبار كبار النجوم، في مختلف المجالات: تمثيل، إعلام، كتابة..
text: #000003
text: سألتُها عن سرّها الجميل.. في تواصُلها مع الكبار وسلاماتهم إلى لبنان التي توردها على صفحتها عبر الـ فايسبوك،
text: #000005
text: فأجابت بالعامية اللبنانية، بكثير من لطفٍ لا يشبه إلا ذاتها.. على فكرة، لم أتدخّل في تحرير إجابتها التي سردت فيها بعضاً من مشوارها الجميل، كروحها الطيبة، لتبقى مايا المتميّزة بعفوية أسلوبها وفَرادته..
text: #000006
text: “مايا ابراهيم من حصروت الشوف إقليم الخرّوب (سكّان بيروت) من طفولتي ربّنا حطّ فيني ميزة القبول، فيكي تقولي من ليلة ولادتي وصّى عبادو فيني، وكتيررر بنسأل عن سرّ محبّة الناس.. بضحك وبقلّن: ربّنا وصّى النار وقلّا كوني بردًا وسلامًا على إبراهيم فما بالكن بمايا ابراهيم وصّى البشر والحجر، ( أكيد من باب النكتة)
text: #000007
text: ل كون صريحة معك، أنا ما درست إعلام مع إنّو كانت طموحي أنا خرّيجة كلّية التربيّة لغة فرنسية يعني فيكي تقولي درست شي ما كان ببالي ولا كان على خاطري بس نجحت بهالمجال أكتر من اللي كان طموحن يعملو تعليم سبقتن بنجاحي ومثابرتي ل سبب واحد حبّ تحدّي الذات ما بقبل الحياة تهزمني بس تتحدّاني بالعكس بفرجيا إنّو ما فيكي تهزميني ولا فيكي تحشريني بخانة ال ياك، بعد تخرّجي ما علّمت بالمدارس كان إلي شغل خاصّ بضيعتي بحصروت كان عندي بوتيك تياب، أكسسوار، عطور،... لإنّو فضّلت الشغل الخاصّ على مواصلاتي الصعبة للمدارس من ضيعتي ل بيروت، كمان فيكي تقولي نجحت كتيرررر بهالمجال لإنّو ما كان هدفي البيع بقدر ما أُقرا شخصيتك وأعرف شو بيلبقلك وشو بيناسبك من تياب ل عطور.. وما بتتصوّري كلمة وحدة ما قول كلمة تانية يقتنعو عالعمياني ويقولولي فيكي سرّ رهيب بتقنعي الشخص بكلامك من دون تكلّف، وأكيد بتعرفي بالتسعينات كنت ورا السنترال يعني أزغر سنتراليست كان عمري ٧ سنين ولمّا حوّل المكالمات كانو يفكّروني بالعشرين وينصدمو بعمري بس يعرفو يعني فيكي تقولي سابقة سنّي..
text: #000008
text: حكايتي مع السوشال ميديا
text: #000009
text: حكايتي مع السوشال ميديا بلّشتا صُدفة من زمان إلي كتاباتي ولطشاتي وخواطري وفلسفتي بالحياة كانو يحبّو مواضيعي كتيرر بالمدرسة بالعربي والفرنسي ويقولولي عندك قلم حلو بالأدب وحلوة صورك وخيالك بالكتابة راح يطلع من أمرك كتير شغلات..
text: #000010
text: بعيد عنّك توفّى مازن دياب الإعلامي الله يرحمو (إبن عمّتي) اللي انقتل بالأردن، زعلت عليه ومن قلبي، وتعبت نفسيتي كتيررر قلت يا بنت طالما كان الكلّ عم بيشجّعك ويقلّك كتاباتك بيلزما فيسبوك كنت أرفض وقول الفيسبوك تجليط وتمسيح جوخ لايكات وجمالك، بس بعد مقتل مازن الله يرحمو، قلتلّن راح إفتح فيسبوك بس ما بدّي حدا من القرايب ولا المعارف، راح أعملو بس للوسط الفنّي والإعلامي، وراح فوت بصورة مش صورتي الشخصيّة، راح حطّ صور بنت مع أحصنة من النت، وبإسم مستعار.. ضحكو عليي وأخدووا بمسخرة هههه على أساس الفنّانين والإعلاميي ما عندن غير مايا ابراهيم هههه: روحي يا عمّي عايشتيا ومكتّرة، كان جوابي بكرا بتشوفو اللي عم تتمسخرو عليا شو راح تعمل..
text: #000011
text: بين une légende de l’histoire و une légende distinguée
text: #000012
text: وكرجت معي الحمدلله مسبحة الخير ومحبّة الناس تكبر معي متل عمري وتكّات الساعة بفضل الله، هلّق اللي سمّاني une légende distinguée كان جورج حرّان حبيب قلبي قلّي بوقتا إنتي مش légende de l’histoire إنتي légende distinguée كرمال هيك بعدني ل هلّق محتفظة بهالإسم حدّ پروفايلي لإنّو هوّي كان مدخل مايا لعالم السوشال ميديا وهيك بكون حقّقت هدفي اللي كان إنّو يقرو مايا من جوّا يحترمووا ويحبّووا يعني ال لايك ل نفسيتي أمّا شكلي فال لايك ل الله
text: #000014
text: ومن وقتا صرت غنّوجة الوسط الفنّي والإعلامي وإلي متابعيني على صفحتي ينطرو مناطرة شو بكتب ويستفقدوني إذا غبت شويّ عنّن وكترت ألقابي (فيلسوفة، حكيمة، ناقدة، أديبة، شاعرة، فراشة الفيسبوك وباربي الفيسبوك،..) يعني كنت طفلة مع ألعاب بقيت طفلة مغنّجة على كبير بس مع ألقاب ومش أيّ ألقاب انعطت من ناس عادية لا بل على العكس من ناس بفتخر فين، بيقولو عاشر الكبير بتكبر (سمير شمص، عمر ميقاتي، أحمد الزين بيقلّي بتشبهي عنفوان أحمد بشبابو، ريما نجم بتقلّي بتذكّريني بحالي بعزّ طموحي وشبابي،.. سيمون أسمر الله يرحمو بيقلّي إمرأة مختمرة عمرا فوق ال ٨٠ بتعطينا دروس يا بنتي شويّ شويّ سابقة زمنك المعتّر كتيررر،...
text: #000015
text: ما راح طوّل عليكي هلّق متل ما بتعرفي كنت منسّقة ل برنامج live @5 مع فاروق درزي وإيلي دابلي، وهلّق أنا أخدت البطاقة الإعلامية من المخرج ومدير مجلّة عيون الإلكترونية ومهرجان عيون للإبداع العربي وكمان عيّنني مديرة مجلّتو فرع بيروت وعضو باللجنة تاعيت المهرجان اللي راح يتمّ ان شاء الله بشهر ١٢ ببغداد.
text: #000016
text: بس بعدني ما إلي غِنى عن صفحتي ل درجة إنّو انطلب منّي سجّل كتاباتي تسجيل بصوتي قال بيعجبن آدائي وهيك صار وصرت نزّلن وسمّين خواطر فراشة..
text: #000017
text: وإلي مداخلاتي الأسبوعيّة مع ريتّا الخوند ببرنامج دردشات بتعرض موضوع وبتطلب رأينا ومتل العادة جوابي بيكون بطريقة مايا اللي معوّدين عليا الناس سجع بس مع حِكم، وإلي كمان دراسات إجتماعية مع صديقي روي حرب بكون أنا الوسيط مع الفنّانين الكبار، منعمل عنّن دراسة عن طريق أسئلة بيبعتلي ايّاهن روي وبيقلّي إذا بدّك تضيفي علين أسئلة تانية معك ال كارت بلانش وبالفعل أنا بفوت وبعمل معن الحوار عن طريق ال ڤويسات فيكي تقولي متل إعلامية وضيف بس ما بحسّسو إنّو ضمن حوار يعني كإنّو دردشة وهيدول الإجابات بيفرّغن روي وأنا كنت قايلتلو منعرض إجاباتن على أخصّائي نفسي يكشف شخصيتن من خلال هالإجابات (عملنا مع توتا يعني طروب حبيبة قلبي بتعتبرني بنتا اللي ما خلّفتا، عملنا مع حياة الفهد ما بتعيّطلي غير يا بعد عمري، ومع لوسّي ومع المخرجة رباب حسين،.)
text: #000018
text: هلّق بخصوص رسايل الفنّانين ل لبنان بصراحة طلعت معي فكرة من هيديك السنة وقت ما كنت بعدني مع فاروق إنّو جيب رسايل تعزيّة ل لبنان بخصوص النكسة اللي انشالله لا بتنذكر ولا بتنعاد وهيدي السنة قرّرت من صفحتي كفّي فيا بس رسايل محبّة ودعم ل لبنان اللي بال كوما ومتل ما بتعرفي بيقولو أوقات المريض بيسمع وأنا قلت ربّنا جبّار خواطر ليه ما بدّي أجبر خاطر بلدي الموجوع ومكسور الخاطر لبنان نحنا معك بالوجع إنت مش بس منتجع.
text: #000020
text: وبلّشتا فوت إبعت رسالتي وهدف حملتي ولاقين يبعتو من دون تردّد وما تسأليني كيف؟ أنا إتفاجأ وفي منّن تواصلت معن جديد ما كنت أعرفن والله العظيم يقولولي بعتنالك رسالة بس منتمنّى تضلّي على تواصل معنا حبّيناكي وكإنّو منعرفك من عمر وهيك صار سمّيت حملتي فيق يا طير الفينيق وشارك فيا كبار من الوطن العربي بس الحصّة الأكبر ل مصر (إلهام شاهين، طروب، سوسن بدر، صبري عبد المنعم، حياة الفهد، رغدة، ميمي جمال، أحمد بدير، مجدي الحسيني، هالة صدقي، جاسم النبهان، منى عبد الغني، لوسي، لطفي بوشناق، خدّوجة صبري، عايدة رياض، ليلى علوي، السفير التونسي بلبنان بواروي الإمام، مدير مهرجان جرش أيمن سماوي، ميّادة الحنّاوي، رانية فريد شوقي، ابراهيم الزدجالي، شمس الدين جيباسي، آثار الحكيم، رباب حسين، لبلبة، مي كسّاب، عبّاس الخفاجي، نبيلة عبيد، سهير رمزي، ليلى غفران، عمر خيرت، عفاف شعيب، نادية الجندي، أشرف زكي، حمادة هلال، أحمد فهمي، دكتور عادل النادي الناقد والإعلامي، أنوشكا، سميرة عبد العزيز، محمّد صبحي، شمس البارودي، حسن يوسف).
text: #000021
text: بفضل الله كان في تجاوب دغري بس يسمعو رسالة محبّة ل لبنان ما يتردّدو يعبّرو عن هالمحبّة.
text: #000022
text: وإذا منّك منتبهة ل خواطري المسجّلة بصوتي ببعتلك ايّاهن هون اللي قلتّلك سمّيتن خواطر فراشة لإنّو بصراحة انطلب منّي كتيرررر إكتب روايات وإكتب سيناريوهات وكتب للخواطر رفضت قلتلّن تكلفة عالفاضي ما حدا عم يقرا بيروح نصّ النسخات هدايا والباقي بيتستّف عالرفوف، الناس ما عم تقرا سطرين على بعضن وإذا قريو پوست عندك من كم سطر بينفهم غلط لإنّو ما بيكفّوه الناس نسيت الورق للأسف..
text: #000023
text: الصور من صفحة مايا ابراهيم على فايسبوك
text: #000024
text: صداقاتها مع النجوم مُلفتة.. مايا ابراهيم ما سرّها الجميل؟
  الوضع اليوم: يحتاج زياد الرحباني.. أيطلّ قريباً؟ أين؟ وما رأيه بمغنية الـ”بزاز” المتحدّية للإحتلال الإيراني؟؟
  123 ثانية.. مشهد في حلقة من مسلسل.. تلك هي كارمن لبّس سيدة التفاصيل الدقيقة
  تحذير: مخدر جديد دخل لبنان ويستعمل في أعمال السرقة!
  حسين الديك “معك عل موت” وفي شرم الشيخ
text: #000025
text: الوضع اليوم: يحتاج زياد الرحباني.. أيطلّ قريباً؟ أين؟ وما رأيه بمغنية الـ”بزاز” المتحدّية للإحتلال الإيراني؟؟
text: #000026
text: 123 ثانية.. مشهد في حلقة من مسلسل.. تلك هي كارمن لبّس سيدة التفاصيل الدقيقة
text: #000027
text: المخرج إيلي دابله إلى العالمية في تحدٍّ جديد: ليس أمامي سوى النجاح
text: #000030
text: عن إيلين شديد خليفة، قديمها والجديد.. 116 حلقة من “بعرف عنك” و32 سنة إعلام
text: #000032
text: عن نجمة إذاعة “صوت كل لبنان” إيلين شديد خليفة وبرنامجها “بعرف ...
text: #000033
text: إذا كان اسم وصوت فاروق درزي كافيين للشعور بالفرق الإعلامي في الميديا العربية، فكيف إذا “خاوى” ...
text: #000035
text: بالفيديو المستشار الأستاذ عصام عازوري يحدّد الصفات الثلاث لنجم/ة خطاب الكراهية الإعلامي
text: #000038